**PROJECTE DE SOCIALITZACIÓ DE LLIBRES**

Des del curs 08-09 tenim Projecte Socialització de llibres. Tenim molts llibres socialitzats i l’objectiu és mantenir-los i reposar els que veiem necessari.

**Aquest curs la revisió de llibres socialitzats es realitzarà la setmana del 25 al 28 de juny de la següent manera:**

* Els llibres estaran a les classes i no sortiran d’elles.
* Les mares/pares delegats/des i AMPA **organitzaran el grup de pares** de la seva classe per tal de revisar els llibres que faran servir els seus fills el curs vinent. **L’horari serà de 9-15h**. L’AMPA facilitarà alguns dies en horari de tarda per venir a revisar (contactar amb AMPA per saber quins dies)
* **Mares delegades ens heu de dir els dies que vindreu i en quin horari**.
* A cada classe hi hauran els **llibres col·locats per assignatures** sota el cartell “Llibres per revisar”. Un cop revisada tota la pila de llibres d’una assignatura, es deixarà a un lloc de la classe on hi haurà un cartell que digui “Llibres revisats”
* També trobareu a cada classe el **material necessari per fer alguna “cura**” als llibres: gomes, tippex, celo...
* Si veieu que algun llibre ha d’entrar a la “**UCI” de llibres** perquè està molt vell i trencat, trobareu una llista on apuntareu l’assignatura i el nom del nen/a que l’ha tingut aquest curs. **Separeu aquests llibres de la resta que estiguin revisats i baixar-los a la sala de mestres.**
* **Al setembre**, els tutors/es recolliran el comprovant de pagament de material i llibres socialitzats i donaran els llibres socialitzats/material escolar als nostres nens/es i **rebran els llibres socialitzats a la classe*.***
* Aportació **de 10€ per tots els llibres socialitzats** . L’aportació, juntament amb el material escolar, s’ha de pagar al caixer del Banc Sabadell . Aquests diners van destinats a tirar endavant el Projecte: socialitzar més llibres de text, reposar els llibres que calgui, manteniment dels llibres que ja tenim socialitzats, folrar i etiquetar els nous llibres.
* Amb l’informe de notes es donarà als vostres fills **el full de llibres del curs vinent i les instruccions per fer el pagament al caixer.**

Per qualsevol dubte o aclariment, si us plau passeu pel despatx de direcció.

Equip directiu i AMPA